ཡོན་ཏན་རྒྱ་མཚོའི་ཕའི་མིང་ལ་བསོད་ནམས་བསྟན་འཛིན་ཟེར་ཞིང་།ཁྱིམ་ཚང་འཛུགས་སྐབས་འཚོ་བའི་རྨང་གཞི་དེ་ཙམ་མེད་ཀྱང་།ཕྲུ་གུ་གཉིས་པོ་ཉིན་རེ་ལས་མ་འདས་པར་འཚར་ལོངས་ཡོང་བཞིན་པ་མཐོང་དུས་ཁོང་ཕ་མ་གཉིས་ལ་བརྗོད་མི་ཤེས་པའི་སྤྲོ་བ་ཞིག་ངང་གིས་འཕེལ་ཏེ།འབྱུང་འགྱུར་གྱི་འཚོ་བར་རེ་བ་དང་ཡིད་ཆེས་ཀྱིས་ཁེངས།བཟའ་ཚོ་གཉིས་ལ་ཕྲུ་གུ་ཡོན་ཏན་རྒྱ་མཚོ་ཕུད།ད་དུང་བུ་མོ་ཞིག་ཀྱང་ཡོད་ཀྱང་།སྟབས་མི་ལེགས་པ་ཞིག་ལ།བུ་མོ་ལོ་ལ་སླེབས་སྐབས་ཙ་རི་ཁུལ་དུ་ལས་མིར་འགྲོ་བའི་སྐབས་ཤིག་ལ་རླངས་འཁོར་གྱི་ལས་འཛོལ་བྱུང་ནས་ཚེ་ལས་འདས།བུ་མོ་ཚེ་ལས་འདས་པ་དེས་ཁོང་བཟའ་ཚོ་གཉིས་ཀྱི་སེམས་ལ་སྐྱོ་གདུང་དྲག་པོ་སྐྱེས་ཤིང་།དེའི་ཁར་བཟའ་ཟླའི་རྐང་ལག་གྲུམ་བུའི་ནད་ཀྱིས་འཁུམས་ཏེ་འགུལ་སྐྱོད་མི་ཐུབ་པར་མལ་སར་ལུས་པས།ཁོང་ཚང་གི་འཚོ་བའི་ཐད་དཀའ་ངལ་མང་པོ་འཕྲད།སྐབས་དེ་དུས།བཟའ་ཟླར་ལྟ་རྟོག་བྱེད་དགོས་ལ།བུ་ཡོན་ཏན་རྒྱ་མཚོའང་སློབ་གྲྭར་འགྲོ་བཞིན་ཡོད་པས།ཁྱིམ་ཚང་ཕྱི་ནང་གི་ལས་ཀ་ཚང་མ་ངའི་ཕྲག་ཏུ་བབསཕ་བསོད་ནམས་བསྟན་འཛིན་གྱིས་འདས་སོང་གི་ལོ་ཟླར་ཕྱིར་དྲན་བྱེད་བཞིན་དེ་ལྟར་བརྗོད།ཁོང་གི་བཟའ་ཟླ་ནད་ཀྱིས་མནར་ཏེ་མལ་དུ་ལུས་པ་ནས་བཟུང་།བཟའ་ཟླར་ལྟ་རྟོག་དང་།ཞིང་ལས་གས་ཁྱིམ་ཚང་གི་ཁུར་པོ་ཚང་མ་ཁོང་མི་གཅིག་གི་ཕྲག་ཏུ་བབས་ཤིང་།སྔོན་ཆད་ལྟར་ཕྱི་ལ་ཡོང་འབབ་གསོག་པར་འགྲོ་ཐབས་བྲལ་བས།ད་ནི་བཟའ་ཟླའི་ན་ཚ་བཅོས་ཆེད་ཀྱི་སྨན་རིན་ཡང་ཁ་ཐང་པོར་གྱུར།བཟའ་ཟླའི་ན་ཚ་ཉིན་རེ་ལས་མ་འདས་པར་ཇེ་ལོད་དུ་ཕྱིན་ཏེ།མཐར་ལོར་བཟའ་ཟླས་ཁོང་དང་བུ་ཡོན་ཏན་རྒྱ་མཚོ་ཤུལ་དུ་བསྐྱུར་ཏེ་འཇིག་རྟེན་ཕྱི་མའི་ལམ་དུ་བཞུད།དུས་དེ་ནས་བཟུང་ཡོན་ཏན་རྒྱ་མཚོ་ནི་ཕ་ཡི་རེ་བ་བཅོལ་ཡུལ་དང་།མ་འོངས་ཁྱིམ་ཚང་གི་རེ་ལྟོས་བྱ་ཡུལ་དུ་གྱུར།